Public procurement notice: Contract Award Notice
Published: 2019-01-21
Buyer: Υπουργείο Υποδομών και Μεταφορών - Γ.Γ.Υ. - Γ.Δ.Υ.ΛΙ.Κ.Υ. - Διεύθυνση Λιμενικών Υποδομών
Country: GR
Contract type: Services
Procedure: Open procedure
CPV classification: 71318000: Lighting engineering services
Estimated value: 1209516.55 EUR
Award criteria: The most economic tender

Technical requirements: Σύμβαση παροχής υπηρεσιών: «Οδηγός εκπόνησης, περιεχόμενα και προεκτιμώμενες αμοιβές μελετών λιμενικών έργων».
Αντικείμενο της σύμβασης είναι η σύνταξη «Οδηγού εκπόνησης, περιεχομένων και προεκτιμώμενων αμοιβών μελετών λιμενικών έργων», που θα περιλαμβάνει νέες, σύγχρονες τεχνικές προδιαγραφές εκπόνησης μελετών λιμενικών έργων, όπου απαιτείται, επικαιροποίηση και ανεθεώρηση των υφιστάμενων προδιαγραφών, και επικαιροποίηση - συμπλήρωση του κανονισμού προεκτιμώμενων αμοιβών.
Το αντικείμενο τής υπό προκήρυξη παροχής υπηρεσιών, αφορά στην υποβοήθηση της Υπηρεσίας (προϊσταμένης αρχής και διευθύνουσας υπηρεσίας), στη σύνταξη προδιαγραφών και δημιουργία του οδηγού εκπόνησης, περιεχομένων και προεκτιμώμενων αμοιβών μελετών λιμενικών έργων, σε αντικατάσταση των προδιαγραφών του Προεδρικού Διατάγματος 696/74 (ΦΕΚ - 301 Α΄) :«Περί αμοιβών μηχανικών διά σύνταξιν μελετών, επίβλεψιν, παραλαβήν κ.λπ., συγκοινωνιακών, υδραυλικών και κτιριακών έργων, ως και τοπογραφικών, κτηματογραφικών και χαρτογραφικών εργασιών, και σχετικών τεχνικών προδιαγραφών μελετών», όπως τροποποιήθηκε με το Π.Δ. 515/89 (ΦΕΚ Α΄219), το οποίο σήμερα είναι αναχρονιστικό και ελλιπές.
Η υπό ανάθεση σύμβαση αφορά στην υποβοήθηση της Υπηρεσίας, για τη σύνταξη οδηγού εκπόνησης μελετών, όπου θα αναπτύσσονται, κατά τρόπο εμπεριστατωμένο, κριτήρια σχεδιασμού, συνιστώμενες οδηγίες και προεκτιμώμενες αμοιβές, για τις μελέτες, ανά στάδιο και ανά κατηγορία μελέτης, καθώς και στην κωδικοποίησή τους.
Ο οδηγός εκπόνησης μελετών (design standards - design guidance), ορίζεται ως η θεσμοθέτηση βασικών κανόνων, για την εκπόνηση μελετών, σύμφωνα με τους κανόνες της τέχνης και της επιστήμης, έτσι ώστε το προς κατασκευή έργο, να είναι τεχνικά άρτιο και οικονομικό. Ανά κατηγορία μελέτης, θα περιλαμβάνονται, κατ’ ελάχιστον:
— τα κριτήρια σχεδιασμού έργων (design criteria), ως θεσμοθέτηση όλων εκείνων των απαραίτητων στοιχείων, για τον σχεδιασμό και τη διαστασιολόγηση των έργων (φάση Α’),
— τα παραδοτέα στοιχεία μελετών, ως τα ελάχιστα περιεχόμενα των φακέλων εκπόνησης της τεχνικής μελέτης, τόσο όσον αφορά στα τεύχη (τεχνική έκθεση, υπολογισμοί κ.λπ.), όσο και τα σχέδια (οριζοντιογραφίες, μηκοτομές, διατομές κ.λπ.), καθώς και η μορφή αυτών (έντυπη ή και ηλεκτρονική) (φάση Α’),
— οι βέλτιστες πρακτικές (best practices) και συνιστώμενες μέθοδοι (recommended methods), ως θεσμοθέτηση τεχνικών και μέτρων, των οποίων η εφαρμογή εξασφαλίζει την αποτελεσματική λειτουργία του έργου (φάση Β’),
— οι προεκτιμώμενες αμοιβές, ως θεσμοθέτηση τιμών αμοιβής, για την εκπόνηση μελετών δημοσίων συμβάσεων, ανάλογα με το στάδιο και την κατηγορία της μελέτης, και οι οποίες θα αποτελέσουν αναθεώρηση και συμπλήρωση του υφιστάμενου κανονισμού προεκτιμώμενων αμοιβών (ΦΕΚ 2519-Β’/20.7.2017) (φάση Γ’).
Επειδή το γνωστικό αντικείμενο των τεχνικών έργων και η μορφή των παραδοτέων, θα υπόκεινται σε τακτικές αναθεωρήσεις - ενημερώσεις, η διάρθρωση όλων των παραπάνω θα είναι τέτοια, που να επιτρέπει την αναπροσαρμογή τους, όπου απαιτηθεί.
Η κωδικοποίηση αφορά στην ανάπτυξη λογισμικού, για την ενσωμάτωση όλων των παραπάνω, στον Νόμο: «Δομές στρατηγικού σχεδιασμού στα τεχνικά έργα, διαδικασίες διαφάνειας και κεντρικού ελέγχου στο σύστημα παραγωγής δημοσίων και ιδιωτικών έργων».
Σύμβαση παροχής υπηρεσιών: «Οδηγός εκπόνησης, περιεχόμενα και προεκτιμώμενες αμοιβές μελετών λιμενικών έργων».
Για τη συμμετοχή στη διαδικασία, απαιτείται η κατάθεση εγγύησης συμμετοχής, ποσού 48 381,00 EUR, το οποίο αντιστοιχεί σε ποσοστό 2 % επί της εκτιμώμενης αμοιβής τής σύμβασης, χωρίς ΦΠΑ. Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι, η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Η εγγύηση συμμετοχής πρέπει να ισχύει τουλάχιστον για 30 ημέρες, μετά τη λήξη του χρόνου ισχύος της προσφοράς.
Οι εγγυήσεις συμμετοχής καταπίπτουν, υπέρ του κυρίου τού έργου, μετά από γνώμη του αρμόδιου τεχνικού συμβουλίου, αν ο προσφέρων αποσύρει την προσφορά του, κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στα άρθρα 17 έως 19 της διακήρυξης, δεν προσκομίσει εγκαίρως τα προβλεπόμενα στο άρθρο 22 της διακήρυξης δικαιολογητικά ή δεν προσέλθει εγκαίρως, για υπογραφή της σύμβασης.
Για την υπογραφή της σύμβασης, απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/16, το ύψος της οποίας καθορίζεται σε ποσοστό 5 % επί της αξίας τής σύμβασης, χωρίς Φ.Π.Α. και κατατίθεται πριν ή κατά την υπογραφή των όρων της σύμβασης. Η εγγύηση καλής εκτέλεσης καταπίπτει, στην περίπτωση παράβασης των όρων της σύμβασης, όπως αυτή ειδικότερα ορίζει.


Winner: Ένωση οικονομικών φορέων: α) Α.Δ.Κ. Αρώνης - Δρέττας - Καρλαύτης Σύμβουλοι Μηχανικοί Α.Ε.· β) Ρόγκαν και Συνεργάτες Ανώνυμη Εταιρεία· γ) Τρίτων Σύμβουλοι Μηχανικοί Μελέται - Επιβλέψεις - Γεωτεχνικαί - Γεωλογικαί - Υδρογεωλογικαί - Έρευναι Ε.Π.Ε.· δ) Ροϊκός Σύμβουλοι Μηχανικοί Α.Ε.
Award value: 1209516.55
Number of bids: 1